**Anne Lise Grøtvik Lunde** (født **Anne Lise Grøtvik** 18. mai 1924, død 21. april 2003) var en operasanger og kulturentreprenør fra Skien. Hun er mest kjent for å ha grunnlagt Skien Barneteater, og for å ha vært aktiv i Skiens kulturliv i flere tiår.

Skien Barneteater ble en kjent kulturinstitusjon i Skien og var særlig kjent for sine årlige juleforestillinger.. Det dyrket også frem mange talenter, slik som Trine Svensen, Gisle Kverndokk og Morten Borgersen som alle skulle gå videre til karrierer som anerkjente skuespillere og kunstnere.

Liv og virke
------------

Anne Lise Grøtvik ble født i Telemark og var av telemarksslekt, men flyttet til Oslo for å forfølge en karriere som operasanger. Hun giftet seg med operasangeren Gunnar Gunn, og fikk datteren Kirsten Elisabeth Gunn i 1951. Ekteskapet ble oppløst.

I 1955 giftet Anne Lise Grøtvik seg med Eugen Lorange Lunde og tok navnet Anne Lise Lorange Lunde. Sammen fikk de datteren Inger Lise Lorange Lunde. Familien flyttet til Skien hvor hun bodde resten av livet.

Rundt 1980 byttet hun navn til Anne Lise Grøtvik Lunde etter at en annen slekt som brukte Lorange som etternavn i henhold til navnelovens daværende bestemmelser protesterte mot bruken av navnet Lorange.

I Skien dannet hun et eget miljø for barneteater, og utdanne seg til dramapedagog, barneteaterleder og leder for utdanning av amatørteaterledere.

Hennes barneteatervirksomhet begynte i kulturbygget Festiviteten, og ble senere flyttet til Augustinkjelleren og ulike skoler. Skien Barneteater ble formelt stiftet 31. august 1973. I 1982 fikk teateret faste lokaler i Ibsenhuset.. Anne Lise Grøtvik Lunde hadde en sentral rolle i driften av teateret. I en stor oppsetning som *Trollmannen fra Oz* eller *Reisen til Julestjernen* kunne opp mot 100 barn og ungdom medvirke, pluss et antall voksne som sto for sminke, kulisser etc.

På 90-tallet ble hun rammet av Alzheimers sykdom. Datteren Inger Lise Lunde overtok som barneteaterets instruktør. Skien Barneteater ble nedlagt i 2009.

For sitt arbeid og sin mangeårige sentrale rolle i Skiens kulturliv fikk Anne Lise Grøtvik Lunde Teskjekjerringprisen i 1984. Hun var også første mottaker av Skien kommunes kulturpris i 1981. Hun ble også tildelt Skien Bys Vels medalje.

Referanser
----------

1. ↑   hbr2.nr.no[Hentet fra Wikidata]
2. ↑   runeberg.org[Hentet fra Wikidata]
3. 1 2 3  «Hvem er hvem i norsk kulturliv». *runeberg.org* **(norsk)**. 1987. s. 268. Besøkt 22. oktober 2020. «Anne Lise Grøtvik Lunde»
4. 1 2 3  «Anne Lise Lunde». *geni\_family\_tree* **(engelsk)**. Besøkt 22. oktober 2020.
5. 1 2 3 4 5 6   Arkivert 17. september 2018 hos Wayback Machine. - Varden
6. ↑  «Kirsten Elisabeth Lunde». *geni\_family\_tree* **(engelsk)**. Besøkt 22. oktober 2020.
7. 1 2 3 4  «Inger Lise fikk navnet tilbake etter 35 år». *www.ta.no* **(norsk)**. 5. februar 2015. Besøkt 22. oktober 2020.
8. ↑  «Skien Barneteater - IO.no». *io.no*. Besøkt 22. oktober 2020.
9. ↑  «Barna - dagspressens dårligste samvittighet?». *NRK*. 14. april 1986. Besøkt 22. oktober 2020. «Hvor interesserte er norske aviser i stoff om barn og barnekultur? I dette programmet stilles spørsmålet til redaktører og journalister i Telemark Arbeiderblad og i Varden. Medarbeidere ved Skien Barneteater og Telemark Teater slipper også til med synspunkter. Hvilke fellestrekk har norsk dagspresse ellers når det gjelder barn? Ved Leif Stavik.»
10. ↑  «Skien Barneteater inn i kulturskolen». *www.ta.no* **(norsk)**. 22. februar 2002. Besøkt 22. oktober 2020.
11. ↑
12. ↑  «Skien kommune - Priser og stipender - Kulturprisen - Tidligere vinnere». *www.skien.kommune.no* **(norsk)**. Arkivert fra originalen 26. oktober 2020. Besøkt 22. oktober 2020.

Eksterne lenker
---------------

* Innslag om Skien Barneteater med intervju av Anne Lise Grøtvik Lunde, sendt på NRK 14. april 1986

|  |  |
| --- | --- |
| Oppslagsverk/autoritetsdata | Geni
 |